Zajednica sportova grada Gospića

Urbroj: \_\_\_\_\_\_\_\_\_\_\_\_\_\_

Gospić, 2017.

Na temelju čl. 68. i 110. Statuta Zajednice sportova grada Gospića*,* Zakona o udrugama (*Narodne novine, broj: 74/14),* te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (*Narodne novine, broj: 26/15)* donosi:

ODLUKU

o načinu raspodjele raspoloživih sredstava iz Proračuna Zajednice sportova grada Gospića namijenjenih financiranju projekata sportskih udruga za poticanje, promicanje i razvoj sporta u Gradu Gospiću

I.

Ovom Odlukom utvrđuje se način raspodjele sredstava namijenjenih financiranju projekata udruga u području razvoja sporta za 2017. godinu iz raspoloživih sredstava Zajednice sportova grada Gospića, u ukupnom iznosu od 703.600,00kn, a koja su u proračunu Zajednice sportova grada Gospića raspoređena u:

1. Trening, organiziranje i provođenje sustava domaćih i međunarodnih natjecanja
2. Sportska rekreacija građana

II.

Sredstva navedena u točkama 1., 2. raspodijeliti će se na temelju javnog natječaja za financiranje projekata udruga u području razvoja sporta u zajednici za 2017. godinu (u daljnjem tekstu: Natječaj) čiji je nositelj Zajednica sportova grada Gospićai u skladu s dokumentacijom za provedbu Natječaja koja je sastavni dio ove Odluke.

III.

Dokumentacija za provedbu Natječaja iz točke II. ove Odluke obuhvaća:

1. tekst javnog natječaja,
2. upute za prijavitelje,
3. obrasce za prijavu projekta,
4. obrasce za provedbu projekta i izvještavanje.

Obrasci za prijavu iz stavka 1. ove točke su:

3.1. Obrazac opisa programa ili projekta

3.2. Obrazac proračuna programa ili projekta

3.3. Obrazac izjave o nepostojanju dvostrukog financiranja

3.4. Popis priloga koje je potrebno priložiti uz prijavu

Obrasci za provedbu projekta i izvještavanje iz stavka 1. ove točke su:

5.1. Obrazac ugovora o financiranju programa ili projekta

5.2. Obrazac opisnog izvještaja provedbe programa ili projekta

5.3. Obrazac financijskog izvještaja provedbe programa ili projekta

IV.

Poziv i dokumentacija za provedbu Natječaja iz točke III. objavljuje se u cijelosti na mrežnim stranicama Grada Gospića

V.

Zajednica sportova grada Gospića nadležan je za provedbu postupka.

Sukladno Uputama za prijavitelje, Zajednica sportova grada Gospića će osnovati Komisiju za otvaranje prijava i provjeru propisanih uvjeta natječaja te provesti otvaranje zaprimljenih prijava.

Zajednica sportova grada Gospića osnovati će Povjerenstvo za ocjenjivanje/Stručnu radnu skupinu za procjenu zaprimljenih projektnih prijava koje su uspješno ispunile provjeru propisanih uvjeta natječaja.

Članovi Povjerenstva/Komisije za otvaranje prijava i provjeru propisanih uvjeta natječaja i Povjerenstva za ocjenjivanje/Stručnu radnu skupinu za procjenu zaprimljenih projektnih prijava radit će sukladno proceduri navedenoj u Uputama za prijavitelje i Poslovniku Zajednice sportova grada Gospića.

Članove Komisije za otvaranje prijava i provjeru propisanih uvjeta natječaja i Povjerenstva za ocjenjivanje/Stručnu radnu skupinu za procjenu zaprimljenih projektnih prijava imenuje Izvršni odbor Zajednice sportova grada Gospića.

VI.

Na temelju provedenog postupka ocjenjivanja projekata, Skupština Zajednice sportova grada Gospića donosi Odluku o raspodjeli sredstava za financiranje projekata udruga u području razvoja sporta namijenjenih treningu, organiziranju i provođenju sustava domaćih i međunarodnih natjecanja kao i financiranju projekata sportskih udruga za poticanje, promicanje i razvoj sporta u Gradu Gospiću .

Na temelju Odluke iz stavka 1. ove točke Zajednica sportova grada Gospića će s nositeljem projekta sklopiti pojedinačne ugovore.

VII.

Odluka iz točke VI. bit će objavljena na mrežnim stranicama Grada Gospića.

VIII.

Za provedbu ove Odluke zadužuje se Zajednica sportova grada Gospića.

IX.

Ova Odluka stupa na snagu danom donošenja.

 Predsjednik Zajednice sportova grada Gospića

 Anton Buneta